
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση έκθεσης επιτροπής ορίων αιγιαλού και παραλίας στην 
παραλιακή περιοχή «Ψαλίδι» Εξοχής Δήμου Κω, μπροστά από 
τις ιδιοκτησίες με ΚΜ 749 γαιών Εξοχής Κω, κ.λπ., επισπεύδο- 
ντος Κωνσταντίνου Μήτση κ.λ.π. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση σχεδίου πόλης τμήματος της οδού Μακεδονίας μεταξύ 
των Ο.Τ. 97 και 103 Καλαμπάκας, Νομού Τρικάλων .... 2 

ΑΝΑΚΟΙΝΩΣΕΙΣ 

Ειδοποίηση παρακατάθεσης - αποζημίωσης για προσκύρωση τμή¬ 
ματος οικοπέδου στο Δήμο Σταυρούπολης, Κολοκοτρώνη 16 3 

Διορθώσεις σφαλμάτων 

Διόρθωση σφάλματος στην κοινή απόφαση των Υπουργών Εθνικής 
Άμυνας και Οικονομικών για αναγκαστική απαλλοτρίωση έκτα¬ 
σης 296.570 μ2, για τις ανάγκες της Πολεμικής Αεροπορίας 


στην περιοχή Μικροθηβών Νομού Μαγνησίας. 4 

Διόρθωση σφάλματος στη Φ311/1651/28.12.1991 απόφαση του 
Νομάρχη Εύβοιας. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΔΚ 593 (1) 

Επικύρωση έκθεσης επιτροπής ορίων αιγιαλού και παραλίας στην πα¬ 
ραλιακή περιοχή «Ψαλίδι» Εξοχής Δήμου Κω, μπροστά από τις ιδιο¬ 
κτησίες με ΚΜ 749 γαιών Εξοχής Κω, κ.λ.π., επισπεύδοντος Κων¬ 
σταντίνου Μήτση κ.λ.π.. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν 3200/55 «Περί διοικητικής αποκεντρώσεως» 
σε συνδυασμό με αυτές του ΝΔ 532/70 και ΒΔ 704/70. 

2. Τις διατάξεις του ΚΔ 132/1929 «Περί Κτηματολογικού Κανονι¬ 
σμού Δωδεκανήσου» που διατηρήθηκε σε ισχύ δυνάμει του άρθρου 8 του 
Ν. 510/1947. 

3. Τις διατάξεις του ΑΝ 2344/40 «Περί αιγιαλού και παραλίας» 
όπως έχουν τροποποιηθεί και συμπληρωθεί μεταγενέστερα. 

4. Τις διατάξεις του ΝΔ 439/70 «Περί συμπληρώσεως των διατά¬ 
ξεων περί αιγιαλού». 

5. Τις διατάξεις του άρθρου 74 ΠΔ 636/77 «Περί συγκροτήσεως 


μεταξύ άλλων και της Επιτροπής καθορισμού ορίων αιγιαλού και παρα¬ 
λίας». 

6. Τις διατάξεις του άρθρου 20 Ν. 719/77 «Περί του τρόπου σύντα¬ 
ξης τοπογραφικών υψομετρικών διαγραμμάτων από ιδιώτες μηχανι¬ 
κούς κ.λπ.». 

7. Την υπ’ αριθμ. 0.208/181/26.4.1982 κοινή απόφαση των 
Υπουργών Προεδρίας και Οικονομικών «Περί αναμορφώσεως συλλογι¬ 
κών οργάνων Γνωμοδοτικής και Αποφασιστικής Αρμοδιότητας του 
Υπουργείου Οικονομικών» με την οποία διατηρείται η Επιτροπή καθο¬ 
ρισμού αιγιαλού και παραλίας και συγχωνεύεται με την Επιτροπή αμ- 
μοληψίας σε ενιαίο συλλογικό όργανο με τίτλο «Επιτροπή καθορισμού 
των ορίων αιγιαλού και θέσεων αμμοληψίας». 

8. Το Δ 3090/646/18.5.1976 έγγραφο του Υπουργείου Οικονομι¬ 
κών «Περί του στη Δωδεκάνησο ορίου αιγιαλού» σε συνδυασμό με τις 
325/1971 και 203/1973 γνωμοδοτήσεις του Ν.Σ.Κ. 

9. Την από 29.11.1991 έκθεση Επιτροπής καθορισμού ορίου αιγια- 
λού κατά το άρθρο 74 ΠΔ 636/77 της αρμόδιας Επιτροπής στην πε¬ 
ριοχή Ψαλίδι Εξοχής Δήμου Κω, μπροστά από τις ιδιοκτησίες με ΚΜ 
749 κ.λπ. γαιών Εξοχής Κω, επισπεύδοντος Κωνσταντίνου Μήτση 
κ.λπ. 

10. Το από Οκτωβρίου 1991 τοπογραφικό - υψομετρικό διάγραμμα 
με κλίμακα 1:500 του ιδιώτη Πολιτικού μηχανικού Βασιλείου Κόσαρη, 
που ελέγχθηκε και θεωρήθηκε ως προς την ακρίβεια της αποτύπωσής 
του, και ειδικότερα των προς τη θάλασσα ορίων των ιδιοκτησιών από το 
Πολεοδομικό Γραφείο Κω την 22.11.1991. Στο παραπάνω τοπογρα¬ 
φικό διάγραμμα χαράχθηκε με κόκκινη συνεχόμενη πολυγωνική 
γραμμή το όριο του αιγιαλού με στοιχεία (1-2-3-4-5-6-7-8-9- 
10 - 11 - 12 - 13) σε απόσταση 12 μέτρων από την γραμμή του μεγί¬ 
στου πλήν συνήθους χειμερίου κύμματος, (άρθρο 3 ΚΔ 132/29) και σε 
εξάρτηση των κορυφών αυτής από σταθερά σημεία επί του εδάφους επι- 
σημασμένα με τσιμεντοπασσάλους. Οριογραμμή παραλίας δεν χαρά¬ 
χθηκε, διότι το όριο του αιγιαλού, τέμνει τα προς την θάλασσα όρια των 
ιδιοκτησιών σύμφωνα με το άρθρο 3 ΚΔ 132/29. 

11. Το με αριθμό πρωτοκόλλου Φ 544.5/130/92.Σ.262/ 
26.2.1992 έγγραφο του Γενικού Επιτελείου Ναυτικού, με το οποίο 
συμφωνεί με τα καθορισθέντα από την Επιτροπή όρια αιγιαλού. 
Εισηγουμένου του Προϊσταμένου της Κτηματικής Υπηρεσίας Δωδεκα¬ 
νήσου, αποφασίζουμε: 

Επικυρούμε την από 29.11.1991 έκθεση της κατά το άρθρο 74 ΠΔ 
636/77 επιτροπής καθορισμού ορίων αιγιαλού και παραλίας (διατηρη- 
θείσα με την 0.208/181/26.4.1982 κοινή Υπουργική απόφαση των 
Υπουργών Προεδρίας και Οικονομικών, συγχωνευθείσα με την Επι¬ 
τροπή αμμοληψίας σε ενιαίο συλλογικό όργανο με τίτλο «Επιτροπή κα¬ 
θορισμού των ορίων αιγιαλού και θέσεων αμμοληψίας») στην παρα¬ 
λιακή περιοχή με την επωνυμία «Ψαλίδι» Εξοχής Δήμου Κω, μπροστά 
από τις Κτηματομερίδες 749, 760 κ.λπ. γαιών Εξοχής Κω, ιδιοκτη¬ 
σίας Κων/νου Μήτση κ.λπ., καθώς επίσης και το συνοδεύον αυτή τοπο¬ 
γραφικό - υψομετρικό διάγραμμα, κλίμακας 1:500 του Πολιτικού Μη¬ 
χανικού Βασιλείου Κόσαρη, που ελέγχθηκε και θεωρήθηκε ως προς την 
ακρίβεια της αποτύπωσής του, και ειδικότερα των προς την θάλασσα 
ορίων των ιδιοκτησιών από το Πολεοδομικό Γραφείο Κω την 
22.11.1991. Στο παραπάνω αναφερόμενο τοπογραφικό διάγραμμα 

χαράχθηκε με κόκκινη συνεχόμενη πολυγωνική γραμμή το όριο του αι- 
γιοιλού με στοιχεία (1-2-3-4-5-6-7-8-9-10-11-12 -13), 
ενώ οριογραμμή παραλίας δεν χαράχθηκε διότι το όριο του αιγιαλοΰ τέ¬ 
μνει τα προς την θάλασσα όρια των ιδιοκτησιών, σύμφωνά με το άρθρο 
3 ΚΔ 132/1929 που διατηρήθηκε σε ισχύ με το άρθρο 8 Ν. 510/ 
1947. 

Η καθορισθείσα και χαραχθείσα οριογραμμή του αιγιαλού, αποτελεί 
το όριο του μεγίστου πλην συνήθους χειμερίου κύματος, προσαυξημένο 
κατά 12 μέτρα, και σε εξάρτηση των κορυφών αυτής από μόνιμα στα¬ 
θερά σημεία επί του εδάφους επισημασμένα με τσιμεντοπασσάλους. 

Κτίσματα μέσα στην ζώνη του αιγιαλού δεν υπάρχουν. 

Ο καθορισμός των ορίων του αιγιαλού, γίνεται για πρώτη φορά στη 
θέση αυτή και δεν έχει καθορισθεί και στην παράπλευρη περιοχή. 

Η διαφορά που υπάρχει μεταξύ της σημερινής ακτογραμμής και αυ¬ 
τής του Κτηματολογίου, οφείλεται σε διαβρώσεις - προσχώσεις. 

Ο καθορισμός της παραπάνω οριογραμμής του αιγιαλού γίνεται προς 
εξυπηρέτηση των σκοπών των διατάξεων του άρθρου 1 ΝΔ 439/1970, 
σε συνδυασμό με τις οδηγίες του Υπουργείου Οικονομικών, ως η Δ 
3090/646/1976 Διαταγή του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 14 Απριλίου 1992 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 


ΕΚΘΕΣΗ 

Επιτροπής καθορισμού ορίων αιγιαλού και παραλίας - θέσεων αμμολη- 
ψίας (άρθρο 74 και 75 του Π.Δ. 636/77 προ της Κ.Ν. 749 γαιών 
εξοχής Κω, Δήμου Κω της Ν. Κω στην περιοχή Ψαλίδι ιδιοκτησίας 
Κωνσταντίνου Μήτση. 

Κως σήμερα την 29.11.1991 οι υπογράφοντες νόμιμα: 

1. Αλέξανδρος Οικονόμου αναπληρωτής Οικονομικού Εφόρου Κώ 
σαν Πρόεδρος Επιτροπής. 

2. Πολύχρονης Πολίτης Πολιτικός Μηχανικός στο Γραφείο Μηχανι¬ 
κού Κω στην Κω ως νόμιμος αναπληρωτής του Διευθυντού Τεχνικών 
Υπηρεσιών Νομού Δωδεκανήσου. 

3. Πρέκας Δημήτριος εκπρόσωπος Λιμεναρχείου Κω ως νόμιμος ανα¬ 
πληρωτής Λιμενάρχου Ρόδου ως μέλος που αποτελούν την Επιτροπή 
που προβλέπεται με την σχετική απόφαση του Νομάρχου Δωδεκανή¬ 
σου, διότι τα τακτικά μέλη εκωλύοντο κατά την συνεδρίαση της Επιτρο¬ 
πής, μετά από την επιτόπια αυτοψία στην υπόψη περιοχή την 
29.11.1991 και αφού λάβαμε υπόψη: 

1. Τα υψομετρικά διαγράμματα υπό κλίμακα 1:500 που συντάχθη¬ 
καν από τον Πολιτικό Μηχανικό Βασίλειο Κοσαρή που στη συνέχεια 
ελέχθησαν για την ακρίβεια της αποτύπωσης από τον Πολύχρονη Πο¬ 


λίτη Πολιτικό Μηχανικό με Α’ βαθμό στο Γ ραφείο Μηχανικού Κω της 
Διευθύνσεως Τεχνικών Υπηρεσιών Νομού Δωδεκανήσου την 
22.11.1991 οπότε και θεωρήθηκαν από τον ίδιο σύμφωνα με το άρθρο 
20 του Ν. 719/77. 

2. Τις διατάξεις του Α.Ν. 2340/40 όπως τροποποιήθηκε και ισχύει 
σήμερα. 

3. Την από επιτόπιο μετάβαση της Επιτροπής (29.11.1991) σχη- 
ματισθείσα αντίληψη αναφορικά με το πλάτος της βρέχόμενης ζώνης 

ξηρός· 

α. Η μορφολογία του εδάφους που χαρακτηρίζεται σαν αμμώδης 
μέχρι βάθους από την στάθμη της ηρεμούσης θάλασσας κυμαινόμενο 
μεταξύ 50 και 150 μέτρων περίπου είναι σχεδόν επίπεδος, ενώ η βλά¬ 
στηση αποτελείται από χαμηλούς σε ύψος θάμνους. 

β. Αναφορικά με την κατάσταση της ακτογραμμής σημειώνουμε ότι 
υπάρχουν αυξομειώσεις (διαβρώσεις - προσχώσεις) όπως άλλωστε φαί¬ 
νεται και από την αποτυπωθείσα και σημειούμενη ακτογραμμή βάσει 
του Κτηματολογίου και αυτής που συνιστάται σήμερα. Αυτό είναι απο¬ 
τέλεσμα των βορείων ανέμων που επικρατούν στην περιοχή. Τέλος η 
Επιτροπή αφού έλαβε υπόψη της όλα τα ανωτέρω εκτεθέντα καθορίζει 
την ζώνη αιγιαλού παραλίου; ως ακολούθως: 

ΑΠΟΦΑΣΙΖΕΙ: 

Καθορίζει στα συνημμένα οκτώ (8) τοπογραφικά διαγράμματα: 

1. Την οριογραμμή της σημερινής μέσης στάθμης θάλασσοις υπό 
στοιχεία α β γ δ ε ζ η 

2. Την γραμμή θάλασσοις κατά το κτηματολόγιο και που αποτελεί το 
προς βορρά όριο της Κ.Μ.760 υπό στοιχεία Α, Β, Γ, Δ, Ε, Ζ, Η. 

3. Χαράσσεται γραμμή του μεγίστου χειμερίου κύματος (ΜΧΚ) με 
μαύρη πολυγωνική γραμμή συνεχή υπό στοιχεία ΚΙ, Κ2, Κ3, Κ4, Κ5, 
Κ6, Κ7, Κ8, Κ9, Κ10, ΚΙ 1, Κ12, Κ13 που αποτελούν σταθερά ση¬ 
μεία επί του εδάφους, και φαίνονται στα τοπογραφικά διαγράμματα. 

4. Στη συνέχεια καθορίζεται η γραμμή αιγιοιλού με κόκκινη πολυγω¬ 
νική συνεχή γραμμή υπό τα στοιχεία 1,2,3, 4, 5, 6, 7, 8, 9, 10, 11, 
12, 13 σε απόσταση 12,00 μέτρα από τη γραμμή μεγίστου χειμερίου 
κύματος (ΜΧΚ). 

5. Οριογραμμή παραλίας δέν χαράχθηκε, διότι το όριο του αιγιοιλού, 
τέμνει τα προς τη θάλασσα όρια των ιδιοκτησιών (άρθρο 3 ΚΔ 132/ 
1929). 

Η παρούσα έκθεση συντάχθηκε για τον καθορισμό ζώνης αιγιοιλού 
και υπογράφεται από την επιτροπή. 

Κως 29 Νοεμβρίου 1991 

Ο Πρόεδρος Τα Μέλη 

ΑΛΕΞΑΝΔΡΟΣ ΟΙΚΟΝΟΜΟΥ α. ΠΟΛΥΧΡΟΝΗΣ ΠΟΛΙΤΗΣ 

β. ΠΡΕΚΑΣ Δ. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1469 (2) 

Τροποποίηση σχεδίου πόλης τμήματος της οδού Μακεδονίας μεταξύ 

των Ο.Τ. 97 και 103 Καλαμπάκας, Νομού Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψη: 

1. Τις διατάξεις: 

α. Του από 17.7,23 Π.Δ. «Περί σχεδίων πόλεων, κωμών και συνοι¬ 
κισμών του κράτους κα αναγέρσεως αυτών» και ειδικότερα το άρθρο 
20 . 

β. Του Ν. 3200/1955 «Περί Διοικητικής αποκεντρώσεως και τας 
τοιαύτας του Π.Δ. 3620/1956 «Περί τροποποιήσεως και συμπληρώ- 
σεως των διατάξεων περί διοικητικής αποκεντρώσεως». 

γ. Του Π.Δ. 532/1970 «Περί συμπληρώσεως των διατάξεων περί 
διοικητικής αποκεντρώσεως». 

δ. Του Β.Δ. 712/1970 «Περί καθορισμού των διατηρούμενων υπέρ 
του Υπουργού και των περιφερειακών αρχών διανομαρχιακού επιπέδου 
του Υπουργείου Δημοσίων Έργων, αρμοδιοτήτων κ.λπ., όπως τροπο¬ 
ποιήθηκαν μεταγενέστερα. 

2. Την υπ’ αριθμ. 3594/11.8.88 Απόφαση Νομάρχη Τρικάλων 
(ΦΕΚ 626/Δ/30.8.88). 


3. Την υπ’ αριθμ. 153/31.7.1991 Απόφαση του Δημοτικού Συμ¬ 
βουλίου Καλαμπάκας, που αφορά την τροποποίηση του σχεδίου πόλης, 
τμήματος της οδού Μακεδονίας, που βρίσκεται εντός του δημοσίου οι¬ 
κοπέδου (Στρατόπεδο) «Ράμμου» Β.Κ. 99 μέχρι την οδό Ιωαννίνων και 
μεταξύ των Ο.Τ. 97 και 103, την κατάργηση του τμήματος αυτού, 
διότι στο οικόπεδο αυτό θα ανεγερθεί το 4ο Δημοτικό Σχολείο Καλα¬ 
μπάκας. 

4. Την υπ’ αριθ. Ιη/πρ. 4ο/1.4.92 γνωμοδότηση του Σ.Χ.Ο.Π. 
Νομού Τρικάλων, αποφασίζουμε: 

Την έγκριση της τροποποίησης σχεδίου πόλεως Καλαμπάκας, στο 
τμήμα της οδού Μακεδονίας, που βρίσκεται εντός Δημοσίου Ακινήτου 
(Στρατόπεδο «Ράμμου»), μέχρι την οδό Ιωαννίνων, μεταξύ των Ο.Τ. 97 
και 103, την κατάργηση αυτού του τμήματος της οδού, διότι στο οικό¬ 
πεδο αυτό θα ανεγερθεί το 4ο Δημοτικό.Σχολείο Καλαμπάκας. 

Το ανωτέρω απεικονίζεται στο τοπογραφικό διάγραμμα υπό κλίμακα 
1:200 θεωρημένο από το Τ.Π. - Π.Ε. Νομού Τρικάλων. Το τοπογρα¬ 
φικό τούτο διάγραμμα αποτελεί αναπόσπαστο μέρος της παρούσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίκαλα, 8 Απριλίου 1992 

Ο Νομάρχης κ.α.α. 

Ο Διευθυντής 
ΝΙΚ. ΝΙΚΟΛΑ'ΙΔΗΣ 

ΑΝΑΚΟΙΝΩΣΕΙΣ 


ΔΙΟΡΘΩΣΕΙΣ ΣΦΑΛΜΑΤΩΝ 


(3) 

Ειδοποίηση παρακατάθεσης - αποζημίωσης για προσκύρωση τμήματος 
οικοπέδου στο Δήμο Σταυρούπολης, Κολοκοτρώνη 16. 

Με την υπ’ αριθ. 345/1991 απόφαση του Μονομελούς Πρωτοδι¬ 
κείου Θεσσαλονίκης καθορίστηκε προσωρινή τιμή μονάδας σε δρχ. 
38.000 το τετραγωνικό μέτρο, για το τμήμα που απαλλοτριώθηκε με 
την υπ’ αριθμ. 4118/78 πράξη τακτοποίησης και αναλογισμού αποζη¬ 
μίωσης της Δ/νσης Πολεοδομίας Θεσσαλονίκης που εγκρίθηκε με την 
υπ’ αριθμ. ΔΠ/45351/78 απόφαση του Νομάρχη Θεσσαλονίκης, για 
εμβαδόν 15,60 τ.μ. που φαίνεται με τα στοιχεία του κτηματολογικού 
πίνακα της πράξης 6-7-8-9-10-6. Φερόμενοι ιδιοκτήτες Ευάγγε¬ 
λος Ταίτσος, Δημήτριος Χατζηλάμπρου, Τριανταφυλλιά Βαρβαρούση - 
Τζελέπη και Κωνσταντίνος Γαβράς. Η αποζημίωση κατατέθηκε στο 
Ταμείο Παρακαταθηκών και Δανείων Θεσσαλονίκης με το υπ’ αριθμ. 
503432/10.4.92 γραμμάτιο και συντάχθηκε η υπ’ αριθμ. 181/ 
16.4.1992 πράξη παρακατάθεσης του Συμβολαιογράφου Θεσσαλονί¬ 
κης Μαρίας Βερβερίδου. 

Η παρούσα να δημοσιευθεί στην Εφημερίδα της Κυβερνήσεως. 

Η Πληρεξούσια Δικηγόρος 
ΕΙΡΗΝΗ Π. ΚΑΡΑΔΕΔΟΤ 
(Αριθ. διπλ. Δημ. Ταμ. Γ.Ε.Θ. 9178713/21.4.92) 


' (4) 

Στο ΦΕΚ 351/11.6.1991 τ. Δ' στο οποίο δημοσιεύθηκε η κοινή 
απόφαση των Υπουργών Εθνικής Άμυνας και Οικονομικών, σχετικά 
με αναγκαστική απαλλοτρίωση έκτασης 296.570 μ2, για τις ανάγκες 
της Πολεμικής Αεροπορίας στην περιοχή Μικροθηβών Νομού Μαγνη¬ 
σίας, διορθώνεται ο εσφαλμένος αριθμός πρωτοκόλλου της απόφασης 
στο ορθό «1035879/2437/0010/17.5.91». 

(Από το Υπουργείο Οικονομικών) 
-♦- 

(5) 

Η παράγραφος 3 του σκεπτικού της Φ311/1651/28.12.1991 
απόφασης του Νομάρχη Εύβοιας, που δημοσιεύθηκε στο ΦΕΚ 58/ τεύ¬ 
χος Δ/27.1.1992 απαναδιατυπώνεται στο ορθόν «Την αριθμ. Φ550/ 
725088α/Σ1086/4.10.1991 γνωμοδότηση του Γενικού Επιτελείου 
Ναυτικού (ΓΕΝ)» από το εσφαλμένο «Την από 4.10.91 γνωμοδότηση 
του Γενικού Επιτελείου Ναυτικού (ΓΕΝ)». 

(Από τη Νομαρχία Εύβοιας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


